



**Ειδική Υπηρεσία Διαχείρισης ΕΠ Περιφέρειας Ηπείρου**

**C:\Users\Νίκος\Documents\Νίκος\Δουλειά\ΕΣΠΑ 2014-2020\Δημοσιότητα\espa1420_logo_el\espa1420_logo_4printing\espa1420_print.tif**

Εξειδίκευση Εφαρμογής

**Ιούνιος 2019 2017**

[Μεθοδολογία 3](#_Toc13746751)

[Διαδικασία 5](#_Toc13746752)

[Άξονας Προτεραιότητας 2: Προστασία του περιβάλλοντος και αειφόρος ανάπτυξη 7](#_Toc13746753)

[Θεματικός στόχος *4* – Επενδυτική Προτεραιότητα *4c* 9](#_Toc13746754)

[Δράση 4.3.1.3: Αναβάθμιση κτιρίων και βελτίωση της ενεργειακής απόδοσης στον οικιακό κτιριακό τομέα ΙΙ 10](#_Toc13746755)

# **Μεθοδολογία**

Το Έγγραφο «Εξειδίκευση Εφαρμογής ΕΠ Ηπείρου » προβλέπεται στο άρθρο 19 του Ν.4314/2014 και αποτελεί ένα υποστηρικτικό εργαλείο διαχείρισης, για την αποτελεσματικότερη εφαρμογή των Επιχειρησιακών Προγραμμάτων (ΕΠ) της Προγραμματικής Περιόδου 2014-2020 στην κατεύθυνση επίτευξης των στόχων και υλοποίησης των προτεραιοτήτων που τέθηκαν στο πλαίσιο του σχεδιασμού τους. Η εξειδίκευση αποτελεί ένα εύχρηστο εργαλείο ενεργοποίησης, υλοποίησης αλλά και παρακολούθησης και αξιολόγησης του ΕΠ. Βάση της εξειδίκευσης αποτελούν η επιλεγείσα στρατηγική, οι διαπιστωμένες ανάγκες και δυνατότητες, οι στόχοι και οι προτεραιότητες που διατυπώθηκαν στο ΕΠ ή αναδεικνύονται κατά τη διάρκεια υλοποίησής του.

Βάσει του αρ. 19 του Ν.4314/2014 τίθεται προς έγκριση στην Επιτροπή Παρακολούθησης του ΕΠ, η μεθοδολογία, η διαδικασία και το περιεχόμενο της εξειδίκευσης του Προγράμματος, καθώς και ο προγραμματισμός των προσκλήσεων και των εντάξεων, θέτοντας κατ' έτος στόχους.

Η εξειδίκευση είναι μία δυναμική διαδικασία, η έκταση και ο βαθμός της οποίας προσδιορίζεται ανάλογα με τα κάθε φορά δεδομένα υλοποίησης που η ΔΑ έχει στη διάθεσή της. Η εξειδίκευση γίνεται σταδιακά στη βάση αφενός της ωριμότητας έκδοσης προσκλήσεων για την επιλογή πράξεων στους Άξονες Προτεραιότητας και αφετέρου των αναγκών στο πλαίσιο της υλοποίησης του ΕΠ.

Τα κυριότερα χαρακτηριστικά της εξειδίκευσης είναι ότι η ανάλυση γίνεται ανά άξονα προτεραιότητας και ανά δράση και περιλαμβάνονται μεταξύ άλλων: οι ενδεικτικοί δικαιούχοι, ο τρόπος υλοποίησης, ο προγραμματισμός ενεργειών, οι δείκτες εκροής και οι ενδεικτικοί προϋπολογισμοί. Περαιτέρω, η εξειδίκευση περιλαμβάνει ειδικότερη αναφορά στις ενέργειες που θα αναληφθούν για τα έργα που η υλοποίησή τους έχει ξεκινήσει πριν την έγκριση του ΕΠ (εμπροσθοβαρή), τα μεγάλα έργα και τα τμηματοποιημένα έργα που ένα τμήμα τους χρηματοδοτήθηκε από ΕΠ του ΕΣΠΑ 2007-2013 και ένα άλλο προβλέπεται να υλοποιηθεί από το ΕΠ την περίοδο 2014 - 2020. Επίσης, περιλαμβάνει αναφορά στις ενέργειες που θα αναληφθούν για την επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης σε επίπεδο άξονα προτεραιότητας.

Στο πλαίσιο αυτό, η επιλογή των δράσεων που περιλαμβάνονται βασίζεται σε μία σειρά κριτηρίων, τα οποία μεταξύ άλλων εστιάζουν στο κατά πόσο είναι δυνατό:

* εξειδικευθούν οι δράσεις, να προσδιοριστεί η σύνδεσή τους με συγκεκριμένα πεδία παρέμβασης και να αναλυθεί στα αντίστοιχα επίπεδα ο ενδεικτικός π/υ,
* διαμορφωθεί σαφής και ρεαλιστικός χρονοπρογραμματισμός ενεργοποίησης μίας δράσης, λαμβάνοντας υπόψη όλες τις απαραίτητες ενέργειες (π.χ. μη εκπλήρωση εκ των προτέρων θεματικών αιρεσιμοτήτων),
* προσδιοριστούν οι δυνητικοί δικαιούχοι μίας δράσης,
* προσδιοριστούν ενδεχόμενοι ενδιάμεσοι φορείς, οι οποίοι θα κληθούν να διαχειριστούν μία ή περισσότερες δράσεις,
* καλυφθεί η ανάγκη για επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης.
* καλυφθεί η ανάγκη για την κάλυψη των στόχων του αρ. 19 του Ν. 4314/2014 για τις εντάξεις, τις νομικές δεσμεύσεις και τις δαπάνες.

Ο Π/Υ του ΕΠ Ηπείρου ανέρχεται σε 325.846.893€ και σύμφωνα με το άρθρο 19 του Ν.4314/2014 ο στόχος μέχρι το τέλος του 2016 θα πρέπει να είναι τουλάχιστον 50% για τις εντάξεις, 40% για τις νομικές δεσμεύσεις και 20% για τις δαπάνες για το σύνολο των πόρων του ΕΠ που χρηματοδοτούνται από τα Ταμεία. Στην συνέχεια παρουσιάζονται οι λεπτομέρειες όλων των δράσεων που είναι εφικτό να εξειδικευτούν και παρουσιάζεται ο προγραμματισμός των προσκλήσεων.

Ένα δεύτερο δεδομένο που λήφθηκε υπόψη στην διαμόρφωση της Εξειδίκευσης του ΕΠ είναι η επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης σε κάθε Άξονα. Με το δεδομένο αυτό θα δοθεί προτεραιότητα στην έκδοση προσκλήσεων και στην αξιολόγηση των αιτημάτων των αντίστοιχων δράσεων. Οι στόχοι για το 2018 αφορούν:

* Για τον Άξονα 1 α) Αριθμός επιχειρήσεων που λαμβάνουν επιχορηγήσεις και β) Ποσό πιστοποιημένων δαπανών των δράσεων αυτών,
* Για τον Άξονα 2 α) Συμβάσεις που έχουν υπογραφεί για την υλοποίηση των έργων επεξεργασίας λυμάτων, β) Ενταγμένα έργα πολιτιστικής και φυσικής κληρονομιάς και γ) Ποσό πιστοποιημένων δαπανών των δράσεων αυτών,
* Για τον Άξονα 3 α) Ενταγμένα έργα οδοποιίας (ανακατασκευή ή αναβάθμιση) και β) Ποσό πιστοποιημένων δαπανών των δράσεων αυτών,
* Για τον Άξονα 4 α) Δυναμικότητα των υποδομών φροντίδας που ενισχύονται, β) Ενταγμένα έργα εκπαίδευσης (σε όλες οι βαθμίδες) και γ) Ποσό πιστοποιημένων δαπανών των δράσεων αυτών και
* Για τον Άξονα 5 α) Συμμετέχοντες σε μειονεκτική θέση ο οποίοι ωφελούνται από προγράμματα παροχής υπηρεσιών προσχολικής αγωγής, δημιουργικής απασχόλησης, συμβουλευτικής και επαγγελματικής επιμόρφωσης – κατάρτισης, β) Πληθυσμός ευπαθών ομάδων που καλύπτεται από υπηρεσίες πρόνοιας και γ) Ποσό πιστοποιημένων δαπανών των δράσεων αυτών.

Τέλος ένα τρίτο δεδομένο είναι ο προγραμματισμός για άμεση έκδοση προσκλήσεων για ένταξη των εμπροσθοβαρών δηλαδή πράξεων που η υλοποίησή τους έχει ξεκινήσει πριν την έγκριση του ΕΠ, των μεταφερόμενων από το ΕΠ Θ-ΣΤ-Η 2007-2013 και των τμηματοποιημένων έργων που ένα τμήμα τους χρηματοδοτήθηκε από το ΕΠ Θ-ΣΤ-Η 2007-2013 και ένα άλλο προβλέπεται να υλοποιηθεί από το ΕΠ Ηπείρου 2014 - 2020. Η ανάγκη αυτή προκύπτει για να μην υπάρξει κενό στην χρηματοδότηση των πράξεων αυτών καθώς οι περισσότερες από αυτές έχουν ήδη αποκτήσει νομική δέσμευση και υλοποιούνται.

.

# **Διαδικασία**

Με την Εκτελεστική Απόφαση της Ευρωπαϊκής Επιτροπής C(2014)10172/18-12-2014 εγκρίθηκε το Επιχειρησιακό Πρόγραμμα Ηπείρου για στήριξη από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο στο πλαίσιο του στόχου “Επενδύσεις στην ανάπτυξη και την απασχόληση” για την Περιφέρεια Ηπείρου στην Ελλάδα. Στην συνέχεια και σύμφωνα με το άρθρο 19 του Ν.4314/2014 η ΕΥΔ Περιφέρειας Ηπείρου προχώρησε στην σύναξη του Εγγράφου Εξειδίκευσης Εφαρμογής ΕΠ Ηπείρου σύμφωνα με την διαδικασία:

Η ΕΑΣ με την εγκύκλιο 32030/ΕΥΣΣΑ798/20-3-2015 απέστειλε στις Διαχειριστικές Αρχές (ΔΑ) τυποποιημένο έγγραφο «Εξειδίκευση Εφαρμογής του ΕΠ» (ΕΕΕΠ).

Η ΕΥΔ Περιφέρειας Ηπείρου εξειδικεύει το ΕΠ Ηπείρου , για το οποίο είναι υπεύθυνη, βάσει του τυποποιημένου από την ΕΑΣ εγγράφου ΕΕΕΠ, αντλώντας στοιχεία από το εγκεκριμένο στην SFC Πρόγραμμα.

Η ΕΥΔ Περιφέρειας Ηπείρου προσδιορίζει τις Επιτελικές Δομές οι οποίες σχετίζονται με τους τομείς στρατηγικής της (όπως ορίζονται στο άρθρο 18 του Ν. 4314/2014 καθώς και σχετικό πίνακα διαβούλευσης της 3ης εγκυκλίου για το σχεδιασμό των ΕΠ της περιόδου 2014-2020). Για έργα και δράσεις τοπικής ανάπτυξης και ιδίως των πράξεων που εντάσσονται σε κατηγορίες δράσεων με δικαιούχους τους δήμους, η ΕΥΔ Περιφέρειας Ηπείρου προσδιόρισε την σχετιζόμενη Περιφερειακή Επιτροπή Αναπτυξιακού Σχεδιασμού (ΠΕΑΣ) ΕΣΠΑ, (άρθρο 24Ατου Ν. 4314/2014). Ειδικά, για τις δράσεις διοικητικής μεταρρύθμισης και ηλεκτρονικής διακυβέρνησης των Υπουργείων, η ΕΥΔ Περιφέρειας Ηπείρου συνεργάζεται για την έκδοση προσκλήσεων πράξεων, και για τον προγραμματισμό προσκλήσεων, με την Επιτελική Δομή ΕΣΠΑ του Υπουργείου Εσωτερικών και Διοικητικής Ανασυγκρότησης (τ. Διοικητικής Μεταρρύθμισης και Ηλεκτρονικής Διακυβέρνησης) η οποία με τη σειρά της συνεργάζεται προς τούτο με τις Επιτελικές Δομές ΕΣΠΑ των Υπουργείων στους Θεματικούς Στόχους 2 και 11 του Κανονισμού (βλ. παρ. 2, αρ. 26, Ν. 4314/2014).

Η ΕΥΔ Περιφέρειας Ηπείρου συνεργάστηκε για τη διαμόρφωση του εγγράφου ΕΕΕΠ με τις ως άνω Επιτελικές Δομές (ή ελλείψει τούτων οι αρμόδιες υπηρεσίες των Υπουργείων) και την Περιφερειακή Επιτροπή Αναπτυξιακού Σχεδιασμού (και ελλείψει αυτής στην ΚΕΔΕ και την ΠΕΔ Ηπείρου). Απέστειλε το με αρ. πρωτ. 1769/21-4-2015 έγγραφο ενημερώνοντας τις ως άνω Υπηρεσίες για την έναρξη της διαδικασίας εξειδίκευσης αποστέλλοντας το τυποποιημένο έντυπο πρότασης για την υποβολή τυχόν προτάσεων θέτοντας δεσμευτική ημερομηνία παραλαβής, σύμφωνα με την εγκύκλιο 32030/ΕΥΣΣΑ798/20-3-2015. Η ΕΥΔ Περιφέρειας Ηπείρου, μετά την εξέταση των προτάσεων, διαμόρφωσε το τελικό σχέδιο εγγράφου ΕΕΕΠ με βάση το εγκεκριμένο ΕΠ και την μεθοδολογία που περιγράφεται στο αντίστοιχο κεφάλαιο.

Η ΕΥΔ Περιφέρειας Ηπείρου εισηγείται το τελικό σχέδιο του ΕΕΕΠ στον Περιφερειάρχη.

Ο Περιφερειάρχης εισηγείται προς έγκριση στην Επιτροπή Παρακολούθησης του ΕΠ Ηπείρου τη μεθοδολογία, τη διαδικασία και το περιεχόμενο της εξειδίκευσης του ΕΠ, καθώς και τον προγραμματισμό των προσκλήσεων και των εντάξεων, σύμφωνα με τους κατ’ έτος στόχους. Η έγκριση του εγγράφου ΕΕΕΠ ή ενδεχόμενη αναθεώρηση αυτού, γίνεται κατά κανόνα στο πλαίσιο συνεδρίασης της Επιτροπής Παρακολούθησης και εφόσον προκύψουν επείγουσες κατά την κρίση της ΔΑ ανάγκες, η έγκριση/αναθεώρηση μπορεί να γίνει και με γραπτή διαδικασία. Η έγκριση του πρώτου ΕΕΕΠ γίνεται υποχρεωτικά σε συνεδρίαση της Επιτροπής Παρακολούθησης. Το έγγραφο ΕΕΕΠ αναθεωρείται υποχρεωτικά ως αποτέλεσμα ενδεχόμενης αναθεώρησης του ΕΠ. Στις συνεδριάσεις της Επιτροπής Παρακολούθησης -και τουλάχιστον μία φορά ανά έτος- παρουσιάζεται ο βαθμός επίτευξης των τεθέντων στο έγγραφο ΕΕΕΠ στόχων.

Βάσει του εγκεκριμένου κάθε φορά ΕΕΕΠ, μια ΔΑ δύναται να προβεί στην έκδοση προσκλήσεων μόνο για εκείνες τις δράσεις οι οποίες έχουν εξειδικευτεί. Εξειδίκευση δράσεων στις Επενδυτικές Προτεραιότητες που συνδέονται με εκ των προτέρων θεματικές αιρεσιμότητες ή/ και τυχόν σχετικές «αυτοδεσμεύσεις» που δεν έχουν εκπληρωθεί, θα μπορεί να πραγματοποιηθεί από την ΔΑ. Θα πρέπει ωστόσο να λαμβάνονται υπόψη πιθανοί κίνδυνοι/επιπτώσεις που απορρέουν από ενδεχόμενη μη εκπλήρωσή τους.

# Άξονας Προτεραιότητας 2: Προστασία του περιβάλλοντος και αειφόρος ανάπτυξη

|  |  |
| --- | --- |
| Θεματικοί στόχοι (ΘΣ) | ΘΣ4 Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς.  ΘΣ5 Προώθηση της προσαρμογής στην κλιματική αλλαγή, πρόληψη και διαχείριση κινδύνων.  ΘΣ6 Διαφύλαξη και προστασία του περιβάλλοντος και προώθηση της αποδοτικότητας των πόρων. |
| Ταμείο | ΕΤΠΑ |
| Σύνδεση με θεματικές αιρεσιμότητες | T.04.1 -Έχουν υλοποιηθεί δράσεις για την προώθηση αποτελεσματικών από πλευράς κόστους βελτιώσεων της ενεργειακής απόδοσης κατά την τελική χρήση και αποτελεσματικών από πλευράς κόστους επενδύσεων στην ενεργειακή απόδοση κατά την κατασκευή ή ανακαίνιση κτιρίων.  T.05.1 - Πρόληψη και διαχείριση κινδύνων: η ύπαρξη εθνικών ή περιφερειακών εκτιμήσεων επικινδυνότητας για τη διαχείριση καταστροφών, λαμβανομένης υπόψη της προσαρμογής στην κλιματική αλλαγή  T.06.1 - Τομέας υδάτων: Η ύπαρξη α) τιμολογιακής πολιτικής για το νερό η οποία παρέχει επαρκή κίνητρα στους χρήστες για αποδοτική χρήση των υδάτινων πόρων και β) επαρκούς  συνεισφοράς των διαφόρων χρήσεων του νερού στην ανάκτηση του κόστους των υπηρεσιών ύδρευσης, σε ποσοστό που καθορίζεται στο εγκεκριμένο σχέδιο διαχείρισης λεκάνης απορροής ποταμού για τις επενδύσεις που στηρίζονται από τα προγράμματα. |
| Προϋπολογισμός (σε ΔΔ) | 130.849.654,00 |
| % Κοινοτικής συμμετοχής | 80% |

Αποθεματικό Επίδοσης

Στο πλαίσιο επίδοσης του εγκεκριμένου ΕΠ έχουν τεθεί οι ακόλουθοι ενδιάμεσοι στόχοι όπως προκύπτουν από το εγκεκριμένο ΕΠ:

Πίνακας Πλαισίου επίδοσης Άξονα 2

|  |  |  |  |  |  |  |
| --- | --- | --- | --- | --- | --- | --- |
| Κατηγορία Περιφέρειας | Κωδικός Δείκτη ή βασικού σταδίου υλοποίησης | Δείκτης ή βασικό στάδιο υλοποίησης | Μονάδα μέτρησης κατά περίπτωση | Ορόσημο για το 2018 | | |
| Άνδρες | Γυναίκες | Σύνολο |
| Λιγότερο Ανεπτυγμένες Περιφέρειες | F100 | Ποσό πιστοποιημένων δαπανών | Ευρώ |  |  | 35.361.680 |
| Λιγότερο Ανεπτυγμένες Περιφέρειες | Κ241 | Συμβάσεις που έχουν υπογραφεί για την υλοποίηση των έργων επεξεργασίας λυμάτων | Αριθμός |  |  | 5 |
| Λιγότερο Ανεπτυγμένες Περιφέρειες | CO19 | Πρόσθετος πληθυσμός που εξυπηρετείται από βελτιωμένη επεξεργασία λυμάτων | Ισοδύναμο πληθυσμού |  |  | 0 |
| Λιγότερο Ανεπτυγμένες Περιφέρειες | Κ242 | Ενταγμένα έργα πολιτιστικής και φυσικής κληρονομιάς | φυσικά πρόσωπα |  |  | 4 |
| Λιγότερο Ανεπτυγμένες Περιφέρειες | CO09 | Αύξηση του αναμενόμενου αριθμού επισκέψεων σε ενισχυόμενες τοποθεσίες πολιτιστικής και φυσικής κληρονομιάς και πόλους έλξης επισκεπτών | Επισκέψεις ανά έτος |  |  | 0 |

Οι ενέργειες που θα αναληφθούν από τη ΔΑ προκειμένου να επιτευχθούν οι ενδιάμεσοι στόχοι που έχουν τεθεί για την κατανομή του αποθεματικού επίδοσης είναι, οι ακόλουθες:

* Εξειδίκευση και άμεση ενεργοποίηση των δράσεων που συμβάλουν στην επίτευξη των στόχων.
* Προτεραιότητα στην έκδοση προσκλήσεων και στην αξιολόγηση των αιτημάτων των αντίστοιχων δράσεων.
* Ενημέρωση των εμπλεκόμενων φορέων (π.χ. δικαιούχοι, επιτελικές δομές κλπ.) για τη συμβολή της δράσης στην επίτευξη των οροσήμων του 2018 και κατ’ επέκταση για την κατανομή του αποθεματικού επίδοσης.
* Κατάρτιση προσωπικού ΔΑ και εμπλεκόμενων φορέων σε θέματα μέτρησης και παρακολούθησης δεικτών.
* Παρακολούθηση της εξέλιξης της επίτευξης των στόχων, διασφάλιση συλλογής αναγκαίων στοιχείων, ανάλυση κινδύνου μη επίτευξης και πρόταση διορθωτικών ενεργειών κλπ.

## Θεματικός στόχος *4* – Επενδυτική Προτεραιότητα *4c*

|  |  |
| --- | --- |
| Θεματικός στόχος (ΘΣ) | ΘΣ 4 Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς |
| Επενδυτική προτεραιότητα | ΕΠ4c Στήριξη της ενεργειακής απόδοσης, της έξυπνης διαχείρισης της ενέργειας και της χρήσης ανανεώσιμων πηγών ενέργειας στις δημόσιες υποδομές, συμπεριλαμβανομένων των δημόσιων κτηρίων, και στον τομέα της στέγασης |
| Σύνδεση με θεματικές αιρεσιμότητες | T.04.1 Κριτήριο 1  T.04.1 Κριτήριο 3 |
| Ειδικοί στόχοι | 4.3.1 Βελτίωση της ενεργειακής αποδοτικότητας του κτιριακού αποθέματος της Περιφέρειας |
| Δείκτες αποτελέσματος | T1613 Ετήσια εξοικονόμηση τελικής ενέργειας |

Δράση 4.3.1.3: Αναβάθμιση κτιρίων και βελτίωση της ενεργειακής απόδοσης στον οικιακό κτιριακό τομέα ΙΙ

|  |  |
| --- | --- |
| Χαρακτηρισμός δράσης | Εμπροσθοβαρής  Τμηματοποιημένη  Μεγάλο έργο  Κρατική ενίσχυση  Άλλο De minimis |
| Ενέργειες που θα αναληφθούν για τα εμπροσθοβαρή, τα μεγάλα και τα τμηματοποιημένα. έργα | Δεν εμπίπτει στις συγκεκριμένες κατηγορίες έργου. |
| Τρόπος υλοποίησης δράσης | Επιχορήγηση (grant)  Μέσο χρηματοοικονομικής τεχνικής  ΒΑΑ  ΟΧΕ  ΤΑΠΤΟΚ  Μη επιστρεπτέα επιχορήγηση |
| Συνεισφορά δράσης στο πλαίσιο επίδοσης | ΝΑΙ  ΟΧΙ |
| Ενδιάμεσοι φορείς |  |
| Κατηγορία Περιφέρειας | Όλη η χώρα  Περισσότερο ανεπτυγμένες  Σε μετάβαση  Λιγότερο ανεπτυγμένες |
| Σύνδεση με αιρεσιμότητες | T.04.1 |
| Σύνδεση με αυτοδεσμεύσεις | ΝΑΙ  ΟΧΙ |

Περιγραφή δράσης

Η συγκεκριμένη δράση αφορά στην υλοποίηση παρεμβάσεων με σκοπό τη βελτίωση της ενεργειακής απόδοσης κατοικιών, που έχουν αποδεδειγμένα μικρή ενεργειακή απόδοση και οι οποίες ανήκουν σε ιδιοκτήτες με χαμηλά εισοδήματα, που δεν μπορούν να χρηματοδοτήσουν πλήρως με ιδία κεφάλαια την ενεργειακή αναβάθμιση της κατοικίας τους, ή στις οποίες θα υλοποιηθούν παρεμβάσεις που ξεπερνούν τα ελάχιστα απαιτούμενα επίπεδα ενεργειακής απόδοσης.

Σύμφωνα με το σχεδιασμό προβλέπεται η καταβολή ενίσχυσης η οποία θα αφορά, είτε σε απευθείας επιχορήγηση του ωφελούμενου, είτε σε επιχορήγηση σε συνδυασμό με άτοκο ή χαμηλότοκο δάνειο. Το χρηματοδοτικό εργαλείο που θα χρησιμοποιηθεί για την υλοποίηση της δράσης θα προκύψει από την εκ των προτέρων αξιολόγηση χρηματοδοτικού μέσου για δράσεις εξοικονόμησης ενέργειας στον οικιακό τομέα που υλοποιείται.

Προκειμένου να διασφαλιστεί ο κοινωνικός χαρακτήρας της δράσης θα τεθούν συγκεκριμένα κριτήρια που θα αφορούν στην εισοδηματική κατάσταση του ιδιοκτήτη και ενδεχομένως στην τιμή ζώνης που βρίσκεται το ακίνητο. Ειδικά κίνητρα θα καθοριστούν επίσης για τις περιπτώσεις των πολυκατοικιών, όπου τα τελικά αποτελέσματα εξοικονόμησης είναι πολύ μεγαλύτερα.

Οι παρεμβάσεις που θα χρηματοδοτηθούν θα αφορούν, μεταξύ άλλων, θερμομόνωση, αντικατάσταση κουφωμάτων, συστήματα σκίασης, αναβάθμιση συστήματος θέρμανσης, κλπ. Προκειμένου να επιτευχθεί η ενεργειακή αναβάθμιση των κατοικιών θα τεθεί συγκεκριμένος ενεργειακός στόχος που πρέπει να επιτευχθεί μέσω των χρηματοδοτούμενων παρεμβάσεων. Η κάλυψη του ενεργειακού στόχου θα διασφαλίζεται μέσω της διενέργειας ενεργειακής επιθεώρησης του κτιρίου από Ενεργειακό Επιθεωρητή τόσο πριν, όσο και μετά την υλοποίηση των παρεμβάσεων.

Στο Εθνικό Σχέδιο Δράσης Ενεργειακής Απόδοσης αποτυπώνονται οι εθνικοί στόχοι εξοικονόμησης ενέργειας. Για την επίτευξη των στόχων αυτών, οι οποίοι έχουν τεθεί και στο υφιστάμενο θεσμικό πλαίσιο για την ενεργειακή απόδοση των κτιρίων, θα πρέπει να καθοριστούν συγκεκριμένες απαιτήσεις για την ενεργειακή αναβάθμιση των κατοικιών, ώστε να γίνεται κάθε δυνατή προσπάθεια, τεχνικά εφικτή και οικονομικά αποδοτική, για την τήρηση των ελάχιστων απαιτούμενων επιπέδων ενεργειακής απόδοσης.

Η δράση ακολουθεί τις απαιτήσεις των Ευρωπαϊκών οδηγιών (2010/31/ΕΕ, συμμόρφωση για την ενεργειακή απόδοση κτιρίων και 2012/27/ΕΕ για την αποδοτικότητα στη χρήση ενέργειας).

Λόγω της φύσης και της σημαντικότητας της δράσης, η οποία θα συμβάλει στην εθνική στοχοθεσία και υποχρεώσεις, προβλέπεται ο σχεδιασμός και συντονισμός της να γίνει σε κεντρικό επίπεδο, να σχεδιαστεί κοινός οδηγός εφαρμογής και να οριστούν κοινές κατευθύνσεις προς όλες τις Περιφέρειες. Κατά το σχεδιασμό της δράσης θα ληφθούν υπόψη τα ιδιαίτερα χαρακτηριστικά και οι ανάγκες της εκάστοτε περιφέρειας, ανάλογα με το κτιριακό δυναμικό που χρήζει ενεργειακής αναβάθμισης και τα χαρακτηριστικά της (κλιματική ζώνη κλπ.), στο πλαίσιο της εθνικής στρατηγικής για την εξοικονόμηση ενέργειας.

Η δράση θα είναι σε συνέργεια με την αντίστοιχη δράση που χρηματοδοτείται από το ΕΠΑΝΕΚ και τα ΕΠ των άλλων Περιφερειών.

Δείκτες εκροής

Στον πίνακα που ακολουθεί αποτυπώνονται οι δείκτες εκροών που αφορούν την δράση

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Κωδικός δείκτη | Δείκτης | Μονάδα μέτρησης | Κατηγορία Περιφέρειας (κατά περίπτωση) | Τιμή-στόχος (2023) | | | Δείκτης πλαισίου επίδοσης (ΝΑΙ/ΟΧΙ) | Δείκτης RIS3 ΝΑΙ/ΟΧΙ |
| Άνδρες | Γυναίκες | Σύνολο |
| CO31 | Αριθμός νοικοκυριών με καλύτερη κατηγορία ενεργειακής κατανάλωσης | νοικοκυριά | Λιγότερο Ανεπτυγμένες Περιφέρειες |  |  | 373 | ΟΧΙ | ΟΧΙ |
| CO34 | Μείωση εκπομπών αερίων θερμοκηπίου: Εκτιμώμενη ετήσια μείωση των εκπομπών των αερίων θερμοκηπίου | Τόνοι ισοδυνάμουCO2 | Λιγότερο Ανεπτυγμένες Περιφέρειες |  |  | 258 | ΟΧΙ | ΟΧΙ |

Χρηματοδοτικό σχήμα

Στον πίνακα που ακολουθεί αναλύεται ο ενδεικτικός προϋπολογισμός της δράσης.

|  |  |
| --- | --- |
|  | Σύνολο Χώρας/ Κατηγορίες Περιφέρειας |
| Συνολικό Κόστος (α) | 2.500.000 |
| Δημόσια Δαπάνη (β) | 2.500.000 |
| Ενωσιακή Συνδρομή (γ) | 2.000.000 |
| Εθνική Συμμετοχή (δ) | 500.000 |
| Ιδιωτική Συμμετοχή (ε) | 0 |

Δυνητικοί δικαιούχοι

Ελληνική Αναπτυξιακή Τράπεζα Ανώνυμη Εταιρεία (Ελληνική Αναπτυξιακή Τράπεζα) ως διάδοχος Φορέας του Εθνικού Ταμείου Επιχειρηματικότητας & Ανάπτυξης (ΕΤΕΑΝ ΑΕ)

Χρονοπρογραμματισμός εργασιών

Στον παρακάτω πίνακα αναλύονται οι ενέργειες που πρέπει να ληφθούν υπόψη προκειμένου να είναι δυνατή η έκδοση πρόσκλησης υποβολής προτάσεων για τη συγκεκριμένη δράση. Η εκπλήρωση της αιρεσιμότητας αφορά τα μέτρα που διασφαλίζουν την εφαρμογή ελάχιστων απαιτήσεων σχετικά με την ενεργειακή απόδοση των κτιρίων σύμφωνα με τα άρθρα 3, 4 και 5 της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου.

|  |  |
| --- | --- |
| Ενέργεια | Ημερομηνία |
| Εκπλήρωση αιρεσιμότητας | Ιούλιος 2017  (ΦΕΚ 2367/Β/12.07.2017) |
| Εκπλήρωση αυτοδέσμευσης | - |
| Διευθέτηση εκκρεμοτήτων δεικτών εκροής (Συμπλήρωση δελτίων ταυτότητας, Στοχοθέτηση νέων δεικτών & εισαγωγή τους στο ΟΠΣ) | Οκτώβριος 2017 |
| Έγκριση κριτηρίων αξιολόγησης και επιλογής πράξης | Οκτώβριος 2017 |
| Εκτιμώμενη ημερομηνία έκδοσης της πρόσκλησης | Γ τρίμηνο 2019 |